
Gid pou Lekòl K-12 Konsènan Entèraksyon ak Fòs Lòd Sivil
21 Out, 2026
Biwo Gouvènè a, Biwo Egzekitif Edikasyon an (EOE), ak Depatman Edikasyon Elemantè ak Segondè a (DESE) pibliye direktiv sa a dapre yon Lwa ki ankouraje respè lalwa, sipèvizyon, konfyans ak tretman konstitisyonèl egal ("Lwa PROTEKSYON" oswa "Lwa a"). Stat. 2026, c. 163, §§ 1–24. Tanpri revize gid sa a ansanm ak Modèl Politik/REGLEMAN DESE a, pou komite lekòl yo ak konsèy administratè yo adopte, ak Modèl Pwosedi DESE yo, pou sipèentandan yo ak direktè egzekitif yo aplike, ki pibliye jodi a tou.
Pandan preparasyon gid sa a, ansanm ak Modèl Politik/Règleman an ak Modèl Pwosedi yo, DESE te konsilte Biwo Avoka Jeneral la, Asosyasyon Komite Lekòl Massachusetts, Asosyasyon 766 Lekòl Prive Apwouve Massachusetts ak anpil lòt lòt aktè, ann akò avèk Lwa a. Konsènan rekòmandasyon ak obligasyon pou lekòl K-12 yo, gid sa a ranplase Rekòmandasyon pou Antite k ap Bay Sèvis Edikasyon ak Swen/Gadri pou Timoun ki gen rapò ak Entèraksyon ak Ofisye Imigrasyon Federal yo, ki te pibliye nan dat Me 2026 dapre Lòd Egzekitif Gouvènè a 650: Pwoteje Aksè ak Sèvis Esansyèl epi Kenbe Kominote Massachusetts yo an Sekirite.
[bookmark: I._Introduction]Entwodiksyon
Nan dat 5 Out 2026, Gouvènè Maura Healey te siyen Lwa PROTECT la. Li kounye a se lwa nan Massachusetts ke, eksepte jan lalwa leta oswa federal egzije oswa jan Commonwealth la oswa sibdivizyon li yo bezwen pou administre yon pwogram leta oswa federal ki sipòte oswa finanse, arestasyon sivil, sa ki enkli ke fòs lòd imigrasyon federal, pa gen aksè nan zòn/espas ki pa piblik sa yo: teren lekòl pandan lè ouvèti (defini pi ba a), san yon manda jidisyè oswa yon lòd jidisyè.1




[bookmark: _bookmark0]1	Gid sa a abòde pwoteksyon kont arestasyon sivil yo adopte nan Lwa PWOTEKSYON an ( PROTECT Act). Lòt pwoteksyon konstitisyonèl limite aksè fòs lòd sivil yo genyen pou antre nan kote ki pa piblik, kèlkeswa si objektif la se pou fè yon arestasyon, san yon Manda Jidisyè oswa yon Lòd Jidisyè.

Lwa a egzije pou komite lekòl yo, lekòl kolaboratif yo, ak konsèy administratè lekòl charter yo asire ke chak lekòl ki anba jiridiksyon yo genyen yon politik alekri (ki dekri nan Lwa a kòm yon "plan repons ijans") ki abòde sekirite elèv yo ak pèsonèl la ki gen rapò ak entèraksyon ak ajan fòs lòd k ap fè aplikasyon lwa sivil.2  Dapre Lwa a, plan sa a dwe reflete sèt eleman obligatwa ki nan Modèl Politik DESE a: (1) idantifikasyon ak deziyasyon yon moun (oswa plizyè moun) nan chak lekòl ak nan biwo distri/administratif la kòm moun ki responsab pou gen kontak prensipal ak ajan fòs lòd yo; (2) pwosedi pou kontakte moun ki otorize yo deziye a, ki pral kontakte avoka lekòl la; (3) pwosedi pou dokimante entèraksyon ak ajan fòs lòd sou teren lekòl la; (4) pwosedi pou fè konnen yon paran oswa yon gadyen (oswa elèv la si li gen 18 an oswa plis oswa si li emansipe) si yon ajan fòs lòd mande aksè a yon elèv oswa a enfòmasyon yon elèv pou nenpòt rezon ki gen rapò ak aplikasyon lwa sivil; (5) pwosedi apre konfimasyon ajan fòs lòd ki angaje nan aplikasyon lwa sivil sou teren lekòl la, ds ki enkli ladan pwosedi pou avèti paran ak gadyen timoun nan, pwofesè, administratè, ak pèsonèl lekòl la nan yon fason ki asire konfidansyalite ak vi prive nenpòt enfòmasyon ki ka idantifye yon moun; (6) yon plan pou konfime ak mete ajou kontak ijans elèv yo epi pèmèt plis pase yon moun parèt sou lis la; epi (7) yon plan pou pataje pwosedi ak politik sa yo ak elèv yo ak fanmi yo, sa ki enkli ladan sou sitwèb lekòl la. Règleman ak pwosedi yo dwe aplike egalman pou tout fòm aplikasyon lalwa epi yo dwe fokis  sou kenbe sekirite elèv yo.
[bookmark: II._Definitions]Definisyon
Gid sa a itilize mo ak fraz sa yo ki an akò ak Lwa PWOTEKSYON an (PROTECT Act):
"Arestasyon sivil" sa vle di yon arestasyon ki pa fèt pou prepare moun ki anba arestasyon an pou pouswit kriminèl pou yon swadizan vyolasyon yon lwa kriminèl leta oswa federal. Arestasyon sivil yo ka otorize pa, pami lòt bagay: (1) yon manda paròl/kosyon yo bay selon  G.L. c. 127, § 149A, oswa yon manda pwobasyon yo bay selon G.L. c. 279, § 3; (2) lwa eta ki pèmèt gad pwoteksyon pou moun ki enkapab ak moun ki sou, G.L. c. 111B § 8, oswa (3) yon manda administratif yon ajans federal tankou Ajans Ranfòsman Imigrasyon ak Ladwàn Etazini (ICE) bay pou vyolasyon Lwa Federal sou Imigrasyon ak Nasyonalite, oswa efò ki gen rapò ak aplikasyon lwa sivil sou imigrasyon.
"Aplikasyon lalwa sivil" vle di efò pou mennen ankèt, aplike oswa ede nan ankèt oswa aplikasyon lalwa sivil leta oswa federal, sa ki enkli ladan, men se pa sèlman sa ki genyen, nenpòt lalwa federal sivil sou imigrasyon. Pou bay plis kontèks, aplikasyon lalwa sivil souvan gen rapò ak detansyon prevantif pou sekirite oswa pwoteksyon yon moun, aplikasyon aksyon sivil nan tribinal,

[bookmark: _bookmark1]2	Byenke Lwa PWOTEKSYON an (PROTECT ACT) la pa egzije lekòl prive K-12 yo adopte politik sa yo, nou ankouraje yo fè sa, an akò avèk direktiv sa a ak Rekòmandasyon pou Antite k ap Bay Sèvis Edikasyon ak Gadyen Timoun ki gen Rapò ak Entèraksyon ak Ofisye Imigrasyon Federal yo, ki rete an vigè pou lekòl prive K-12 ak kolèj ak inivèsite prive (endepandan).

oswa aplikasyon lwa imigrasyon. Okontrè, aplikasyon lwa kriminèl enplike ankèt ak aplikasyon lwa kriminèl leta oswa federal (tankou sa yo ki entèdi vòl ak agresyon). Remake ke ofisye aplikasyon lwa (defini pi ba a) ka patisipe nan aplikasyon lwa sivil ak/oswa aplikasyon lwa kriminèl.
"Manda Jidisyè" oswa "Lòd Jidisyè" refere a yon manda arestasyon oswa nenpòt lòt lòd jidisyè, siyen pa yon jij oswa yon majistra ki chita nan branch jidisyè yon gouvènman lokal oswa leta oswa gouvènman federal la, ki otorize yon arestasyon. Gade Apendis A pou egzanp.
"Ofisye fòs lòd" oswa "ofisye/ajan" vle di nenpòt ajan oswa ofisye yon ajans fòs lòd federal, leta, konte, minisipal, oswa distri, tankou, men pa limite a, depatman fòs de lòd lokal, cherif, konstab, Lapolis Eta Massachusetts, ajans Ranfòsman Imigrasyon ak Ladwàn Etazini (ICE), ajans Pwoteksyon Ladwàn ak Fwontyè Etazini (CBP), ak Depatman Sekirite Enteryè Etazini (DHS).
"Lè lekòl la fonksyone" vle di lè lekòl nòmal yo, peryòd pou depoze elèv yo lekòl ak pase vin cheche yo, pwogram anvan lekòl ak apre lekòl la, ak evènman lekòl la òganize.
"Lekòl" vle di yon lekòl ki administre pa depatman lekòl yon vil, yon bouk oswa yon distri lekòl rejyonal; yon lekòl agrikòl konte; yon lekòl pwofesyonèl endepandan oswa yon lekòl pwofesyonèl ki opere pa yon konte; yon lekòl charta Commonwealth oswa yon lekòl Horace Mann Charter ki etabli selon G.L. c. 71, § 89 ("lekòl charter"); yon lekòl espesyal lajounen oswa yon lòt etablisman lajounen oswa yon lekòl rezidansyèl akoutèm oswa alontèm ki bay pwogram edikatif pou timoun ki gen dezabilite/twoub ki etabli selon chapit 71B epi an akò avèk chapit 766 lwa 1972 yo; oswa yon lekòl yon kolaborasyon edikatif opere ki etabli dapre G.L. c. 40,
§ 4E ("lekòl kolaboratif").
"Distri eskolè" vle di depatman eskolè yon vil oswa yon minisipalite, yon distri eskolè rejyonal, yon lekòl pwofesyonèl endepandan oswa yon lekòl pwofesyonèl oswa lekòl agrikòl yon konte opere.
"Teren lekòl" vle di building/etablisman prensipal lekòl la (yo) ak nenpòt lòt bilding oswa pwopriyete yon lekòl oswa yon distri eskolè posede oswa kontwole, epi lekòl la itilize l pou sipò dirèk oswa nan yon fason ki gen rapò ak objektif edikatif oswa atletik lekòl la. Sa ki enkli lakou rekreyasyon, teren, pakin, zòn lwazi, teren espò, tribinal, zòn konpetisyon ak lòt kote yon lekòl posede oswa kontwole epi li itilize pou aktivite ki gen rapò ak lekòl la, kit yo konekte fizikman ak bilding prensipal lekòl la (yo) kit yo pa konekte. Pandan lè lekòl la fonksyone, jan sa defini pi wo a, teren lekòl la pa piblik.3



[bookmark: _bookmark2]3	Malgre yo pa konsidere estasyon bis yo kòm "teren lekòl" an jeneral, tanpri gade Seksyon III(C) (Pwotokòl Eskalasyon) pou rekòmandasyon sou fason pou jere aktivite fòs lòd yo nan estasyon bis yo.

[bookmark: III._Guidance_Regarding_Interactions_wit]Gid sou Entèraksyon ak Ofisye Fòs de Lòd ki Angaje nan Egzekisyon Lwa Sivil
Gid sa enkli ladan sijè ki egzije pa Lwa PWOTEKSYON (PROTECT) a, make ak yon zetwal (*), ak lòt enfòmasyon Biwo Gouvènè a, Biwo Avoka Jeneral la, EOE, ak DESE konsidere kòm enpòtan pou lekòl yo.
A. [bookmark: A._General_Guidance_for_Interacting_with]Gid Jeneral pou Entèraksyon ak Ofisye Fòs de Lòd
Yon pwosedi alekri ta dwe bay konsèy jeneral pou anplwaye/pèsonèl ak administratè sou fason pou yo kominike ak ofisye fòs de lòd ki angaje nan aplikasyon lwa sivil, sa ki enkli pami yo:
1. Yo ankouraje anplwaye yo, pèsonèl la, ak administratè yo pou yo rete kalm lè y ap kominike ak ofisye fòs lòd yo.
2. Anplwaye, pèsonèl, ak administratè pa dwe janm eseye entèfere fizikman ak aktivite fòs lòd yo, ni yo pa dwe santi yo oblije pwoche bò kote yon ofisye fòs lòd oswa kominike avè l an premye.
3. Si anplwaye yo santi yo pa an sekirite pou yo kominike ak ofisye fòs de lòd yo, yo ka refize kominike avèk yo epi pito konte sou administratè yo, jan sa dekri pi ba a.
Arestasyon sivil pa pèmèt sou teren lekòl la pandan lè lekòl la ap fonksyone, sof si ofisye fòs de lòd gen yon manda jidisyè oswa yon lòd jidisyè.4Si ofisye fòs de lòd yo kontinye fè yon arestasyon sivil nan zòn sa yo an vyolasyon Lwa PWOTEKSYON an (PROTECT Act), pèsonn pa dwe eseye entèfere fizikman avèk yo; pito, anplwaye ki sou plas la dwe swiv gid pou temwen yo dokimante yon entèraksyon, sa ki enkli nan Seksyon III(G) (Dokimantasyon Entèraksyon) ak Seksyon IV(B) (Dwa Temwen yo) anba a. Apre fòs lòd yo fin kite teren lekòl la, lekòl la dwe rapòte ensidan an bay Divizyon Dwa Sivil Biwo Avoka Jeneral la.
B. [bookmark: B._Designated_Contact_Person(s)*]Moun yo Deziyen kòm Kontak*
Dapre Lwa PWOTEKSYON an (PROTECT Act),, lekòl yo dwe deziyen yon moun kòm kontak nan biwo direktè a ("moun kontak nan nivo lekòl la") ak yon kontak otorize nan biwo Sipèentandan an oswa Direktè Egzekitif la ("moun kontak nan nivo distri a") pou yo fè konnen si ajan fòs lòd yo rive sou plas oswa mande enfòmasyon.5  Plizyè moun ka sèvi kòm moun 

[bookmark: _bookmark3]4	Jan sa note nan Seksyon III(M) (Obligasyon ki egziste deja), pa gen anyen nan gid sa a ki entèdi koperasyon apwopriye ak otorite yo, tankou fòs de lòd, depatman ponpye, sèvis medikal ijans, otorite pwoteksyon timoun, oswa lòt ofisyèl sekirite piblik, k ap reponn a yon ijans, k ap pwoteje yon timoun kont abi oswa neglijans, oswa k ap egzèse yon otorite legal ki pa gen rapò ak aplikasyon lalwa sivil.
[bookmark: _bookmark4]5	Si lekòl la pa gen yon biwo distri oswa yon biwo administratif ki diferan de lekòl la menm, li ka apwopriye pou menm moun kontak la sèvi kòm moun kontak nan nivo lekòl la ak nan nivo distri a.

deziyen yo yon moun pou kontakte nan diferan moman pandan jounen an, epi ou ta dwe konsidere seryezman nonmen omwen yon moun kòm kontak ranplasan nan nivo lekòl la ak nan nivo distri a. Nou rekòmande pou (1) administratè oswa manadjè ki gen pi gwo pòs/grad nan lekòl la sèvi kòm kontak prensipal ki deziyen nan nivo lekòl la, epi (2) Sipèentandan an, Direktè Egzekitif la, oswa moun yo deziyen, oswa yon avoka, sèvi kòm kontak nan nivo distri a.
Pwosedi alekri Lwa PWOTEKSYON  (PROTECT Act) la egzije yo dwe enkli non ak enfòmasyon kontak moun ki deziyen kòm kontak la. Si plizyè moun pral pataje wòl sa a, ou ka konsidere ba yo yon telefòn selilè oswa yon nimewo telefòn pataje, pou rann li pi fasil pou anplwaye premye liy yo kontakte yo an ka ijans.
C. [bookmark: C._Escalation_Protocol*]Pwotokòl Eskalasyon*
Pwosedi alekri Lwa PWOTEKSYON an (PROTECT Act), egzije yo dwe adrese fason anplwaye, pèsonèl, ak administratè yo ta dwe reyaji si ofisye fòs de lòd la rive sou espas la ak kiyès pou yo fè konnen (pwotokòl eskalasyon an). Lekòl yo dwe asire ke pèsonèl ak anplwaye yo okouran de pwotokòl la, ak fason pou kontakte moun ki konsène yo. Pwotokòl sa a ta dwe senp, fasil pou sonje, epi ann amoni ak pwosedi yo itilize nan lòt sikonstans. Yon pwotokòl eskalasyon ta dwe genyen enstriksyon sa yo:
1. Si ofisye fòs de lòd ki la pou fè respekte lwa sivil rive sou plas epi pa gen okenn sikonstans ijan ki parèt, anplwaye yo ak pèsonèl la dwe enfòme ofisye yo ke anplwaye/pèsonèl la pral kontakte yon administratè pou ede yo epi ke yo dwe rete kote yo ye a (de preferans deyò, lwen elèv/timoun yo ak fanmi yo).
2. Anplwaye a oswa manm pèsonèl la dwe kontakte imedyatman moun kontak nivo lekòl la.
3. Lè yo fin fè l konnen, moun kontak nivo lekòl la dwe imedyatman rele moun kontak nivo distri a epi ale nan kote fòs lòd la
ofisye yo ap tann. Si lekòl la gen aksè ak yon avoka, pwosedi alekri yo ta dwe prevwa swa moun kontak nan nivo lekòl la oswa moun kontak nan nivo distri a rele avoka a epi rete nan telefòn avèk li pou nou ka jwenn konsèy.
4. Moun kontak nivo lekòl la ta dwe pale ak ofisye fòs de lòd yo. Moun kontak nivo lekòl la ta dwe mande ofisye fòs de lòd yo idantifikasyon epi anrejistre non yo, ajans yo, ak nimewo badj yo.
5. Moun kontak nivo lekòl la ta dwe mande pou l wè nenpòt manda oswa lòt dokiman. Moun kontak nivo lekòl la—ak èd yon avoka, si sa posib, ak/oswa moun kontak nivo distri a—ta dwe revize dokiman yo pou detèmine si ajan fòs lòd yo gen yon Manda Jidisyè oswa yon Lòd Jidisyè ki valab. Gade Seksyon III(F) (Revizyon Manda) pou konsèy sou fason pou revize yon manda.

a. Si ajan fòs lòd yo gen yon Manda Jidisyè oswa yon Lòd Jidisyè valab ki otorize yon arestasyon oswa yon antre pou fè yon fouy oswa toulede, moun kontak nivo lekòl la dwe enfòme ajan fòs lòd yo ke yo gen dwa antre sou teren lekòl la; sepandan, moun kontak nivo lekòl la dwe mande pou, kote sa posib, ajan fòs lòd yo evite nenpòt zòn kote elèv/timoun yo prezan.
b. Si ajan fòs lòd yo pa gen yon Manda Jidisyè oswa yon Lòd Jidisyè ki valab, oswa si yo gen sèlman yon manda administratif (gade Apendis A pou yon egzanp), moun kontak lekòl la dwe enfòme yo ke yo pa gen otorizasyon pou fè arestasyon an sou teren lekòl la epi mande yo pou yo ale.6
c. Si ofisye fòs lòd yo pwosede pou fè yon arestasyon sivil sou teren lekòl la an vyolasyon Lwa PWOTEKSYON an la, pèsonn
pa ta dwe eseye entèfere fizikman avèk yo; pito, anplwaye yo ta dwe swiv gid pou temwen yo dokimante yon entèraksyon, ki enkli nan Seksyon III(G) (Dokimantasyon Entèraksyon) ak Seksyon IV(B) (Dwa Temwen yo) anba a. Si gen yon menas iminan pou sekirite yon timoun, yon anplwaye, yon manm fanmi, oswa nenpòt lòt moun, anplwaye pwogram nan pa ta dwe ezite rele 9-1-1 pou asistans.
d. Apre fòs lòd yo fin kite teren lekòl la, lekòl la dwe rapòte ensidan an bay Divizyon Dwa Sivil Biwo Avoka Jeneral la.
Anplis pwosedi ki dekri pi wo a, yo ankouraje lekòl yo konsidere divès senaryo kote entèraksyon ak ofisye fòs de lòd ki angaje nan aplikasyon lwa sivil ka rive nan pwogram yo ak sou teren yo, pou yo ka prepare pwotokòl eskalasyon pou senaryo patikilye sa yo. Lekòl yo ta dwe konsidere tou pou yo enkli gid ki fèt espesyalman pou sèten pòs pèsonèl, tankou anplwaye biwo devan an, ki gen plis chans pou yo gen entèraksyon ak ofisye fòs de lòd k ap fè aplikasyon lwa sivil. Lekòl yo ta dwe konsidere tou mete ajou Plan Operasyon Ijans ak Plan Repons Ijans pou Sante Medikal ak Sante Konpòtmantal ki egziste deja yo pou asire sekirite elèv yo nan ka ta gen nenpòt kalite aktivite fòs lòd sou oswa toupre teren lekòl la.
Anplis, lekòl yo ta dwe revize kontra transpò lekòl yo epi kominike ak konpayi transpò lekòl yo konsènan politik ak pwotokòl pou chofè otobis yo nan ka gen aktivite fòs lòd an aktivite toupre yon arè otobis lekòl. Sa enkli konsiderasyon pou transpò edikasyon espesyal. Pwosedi ki gen rapò ak transpò yo ta dwe konsantre sou kenbe



[bookmark: _bookmark5]6	Nan sikonstans ra, ofisye fòs de lòd yo ka idantifye yon menas klè e imedya pou sante oswa sekirite ki kalifye kòm yon eksepsyon pou egzijans manda a.

sekirite elèv yo ak evite danje ki gen rapò ak depoze yon elèv toupre yon sèn krim ki aktif oswa nenpòt arestasyon oswa operasyon fòs lòd.
Lekòl yo ta dwe revize epi konsidere mete ajou politik ak pwotokòl pou asire sekirite elèv yo lè aktivite fòs lòd ap fèt sou teren lekòl la. Politik yo ta dwe aplike egalman pou tout fòm fòs lòd epi yo ta dwe konsantre sou kenbe sekirite elèv yo.
D. [bookmark: D._Checklists_and_Approved_Language]Lis Verifikasyon ak Langaj Apwouve
Nou ankouraje lekòl yo devlope lis verifikasyon ak redaksyon langaj apwouve pou anplwaye, pèsonèl, administratè, ak moun kontak deziyen yo itilize lè y ap kominike ak ajan fòs lòd k ap fè aplikasyon lwa sivil. Lis verifikasyon sa yo ka enkli pwotokòl eskalasyon an ak enstriksyon klè sou kiyès anplwaye/pèsonèl yo dwe kontakte si gen ajan fòs lòd sou plas oswa k ap fè demann.
Men kèk egzanp "Lang Apwouve":
1. "Mwen pa gen otorizasyon pou m pèmèt ou antre nan lekòl la. Tanpri, rete tann isit la pandan m ap kontakte yon administratè."
2. "Mwen pa otorize pou diskite sou moun espesifik sa a oswa pou pale avè w sou elèv/timoun/anplwaye sa a. M ap kontakte yon administratè ki pral diskite sa plis avè w."
3. "Mwen pa gen dwa diskite oswa divilge enfòmasyon prive ba ou."
E. [bookmark: E._Proactive_Discussions_with_School_Att]Diskisyon Pwoaktif ak Avoka Lekòl la
Lè sa aplikab, lekòl la ak/oswa distri lekòl la ta dwe konsilte avoka yo sou pi bon ak pi rapid fason pou kontakte yo nan yon ijans, sa enkli prezans ajan fòs lòd yo sou teren lekòl la. Lekòl la/distri lekòl la ta dwe asire ke moun kontak nan nivo lekòl la ak nan nivo distri a gen mwayen pou kontakte avoka a imedyatman si sa nesesè. Lekòl la/distri lekòl la ka vle konsilte avoka li tou kòm yon pati nan etablisman pwosedi ki dekri nan gid sa a.
F. [bookmark: F._Review_of_Warrant]Revizyon Manda a
Pwosedi alekri yo ta dwe enkli enfòmasyon sou kijan pou idantifye yon manda jidisyè oswa yon lòd jidisyè ki valab. Gade Apendis A (Echantiyon Manda Jidisyè ak Manda Administratif) anba a pou echantiyon manda yo.
Mandman Jidisyè ak Lòd Jidisyè se dokiman yon jij oswa yon majistra nan branch jidisyè gouvènman leta oswa federal bay. Dokiman sa yo otorize fouy fèt nan yon kote espesifik oswa arestasyon yon moun espesifik sou baz enfòmasyon ki ase pou montre gen yon krim ki fèt ("koz pwobab"). Remake ke lòt lòd jidisyè ka enkli sitasyon oswa konvokasyon, men yo pa pèmèt aksè fizik nan kote ki pa piblik.

Yon Mandat Jidisyè se: (1) siyen pa yon jij, yon majistra, oswa yon grefye asistan majistra epi li date; (2) emèt pa yon tribinal; epi (3) li enkli kote pou fè fouy la oswa moun oswa atik pou sezi/arete yo.
Yon Lòd Jidisyè ka pran plizyè fòm men li dwe genyen ladan l: (1) tit yon ka tribinal;
(2) non tribinal la; epi (3) siyati yon jij, yon grefye majistra, oswa yon grefye majistra asistan, ak yon dat.
Jan sa endike pi wo a nan Seksyon III(C) (Pwotokòl Eskalasyon), si ofisye fòs lòd ki angaje nan aplikasyon lwa sivil rive sou plas la, anplwaye yo ta dwe kontakte moun kontak nivo lekòl la ki pral kontakte moun kontak nivo distri a epi ale nan kote ofisye fòs lòd yo ap tann lan. (Pwosedi lekòl yo ta dwe di swa moun kontak nan nivo lekòl la oswa moun kontak nan nivo distri a rele avoka lekòl la nan moman sa a tou.) Lè moun kontak nan nivo lekòl la rankontre ofisye a epi li mande pou l gade nenpòt manda oswa lòd, li dwe dekri dokiman sa yo nan telefòn bay avoka lekòl la, ki pral evalye dokiman yo epi konseye moun kontak nan nivo lekòl la sou validite yo. Si moun kontak nivo lekòl la santi l an sekirite pou l fè sa, li ka mande ofisye fòs de lòd la si l ka voye yon foto manda a oswa lòd la bay avoka lekòl la oswa montre avoka a manda a oswa lòd la atravè yon apèl videyo. Si lekòl la pa gen aksè ak yon avoka, oswa li pa ka kontakte avoka a, moun kontak nan nivo lekòl la, apre li fin konsilte moun kontak nan nivo distri a, si genyen youn, dwe itilize gid sa a ak Apendis A pou detèmine si ofisye fòs de lòd yo genyen yon Manda Jidisyè oswa yon Lòd Jidisyè ki valab. Gade Apendis A (Echantiyon Manda Jidisyè ak Manda Administratif).
G. [bookmark: G._Documentation_of_Interactions*]Dokimantasyon Entèraksyon yo*
Dapre Lwa Lwa PWOTEKSYON  (PROTECT Act) la, lekòl yo dwe mete nan pwosedi alekri yo enstriksyon pou dokimante entèraksyon ak ofisye fòs de lòd ki angaje nan aplikasyon lwa sivil. Nou ankouraje anplwaye yo, pèsonèl la, administratè yo, ak moun kontak ki deziyen yo pou yo tann jiskaske yo santi yo an sekirite pou yo ekri sa k te pase a. Sa ka fèt apre ofisye yo fin kite teren/espas lekòl la. Lekòl yo ta dwe itilize yon fòmilè ki deja egziste oswa kreye youn nouvo pou anrejistre entèraksyon ak ofisye fòs de lòd yo epi kenbe dosye sa yo menm jan yo ta kenbe nenpòt lòt dosye lekòl, nan kou nòmal la.
Dapre pwotokòl eskalasyon ki rekòmande pi wo a, anplwaye, pèsonèl, administratè, ak moun kontak deziyen yo ka kominike ak ofisye fòs de lòd yo nan diferan fason ak nan diferan moman. Tout moun ta dwe konseye pou ekri sa yo sonje sou ensidan an, sa ki enkli ladan, men pa limite a a sa yo sèlman, enfòmasyon sa yo:
· Dat ak lè ofisye fòs de lòd yo te rive sou teren/espas lekòl la oswa lè yo te fè demann enfòmasyon an;
· Non ak nimewo badj ajan yo, ansanm ak ajans yo te reprezante a;
· Kantite veyikil ak nimewo plak yo, si yo te vizib;

· Non temwen yo, elèv yo, oswa lòt anplwaye ki enplike yo;
· Etap ki te pran pou fè konnen moun kontak nan nivo lekòl la, moun kontak nan nivo distri a, oswa avoka lekòl la, selon ka a;
· Aksyon ofisye  yo, enkli si ofisye yo te respekte enstriksyon lekòl la;
· Èske ofisye fòs lòd yo te gen yon manda jidisyè oswa yon lòd jidisyè valab, oswa yon lòt dokiman;
· Si yo te fè yon arestasyon sivil sou teren lekòl la; epi
· Enpak sou nenpòt elèv/timoun/anplwaye/pèsonèl (apre yo fin adrese nenpòt pwoblèm imedyat) ak nenpòt aksyon swivi ki nesesè pou sipòte yo.
Gade Pwosedi Modèl DESE yo pou yon modèl fòm pou anrejistre entèraksyon ak ofisye fòs lòd k ap fè aplikasyon lwa sivil.
Moun ki la, tankou anplwaye ak pèsonèl, ka anrejistre videyo entèraksyon an ouvètman (pa an sekrè), men yo pa dwe entèfere.
H. [bookmark: H._School_Resource_Officers]Ofisye Resous Lekòl
Distri lekòl ki gen Ofisye Resous Lekòl (SRO) yo dwe asire yo gen yon Memorandòm Konpreyansyon (MOU) pou SRO ki konfòm ak modèl obligatwa pou tout eta a, epi yo ankouraje distri yo distribye MOU sa a bay administratè lekòl yo ak pèsonèl sekirite lekòl la. Dapre lwa eta a, SRO a pa dwe (i) sèvi kòm disiplinè lekòl, aplike règleman lekòl yo, oswa ranplase sikològ lekòl, sikyat, oswa konseye ki gen lisans; oswa (ii) itilize pouvwa fòs de lòd pou jere pwoblèm disiplinè tradisyonèl lekòl yo, enkli konpòtman deranjan ki pa vyolan. Dapre modèl MOU a, "li ka apwopriye pou administratè lekòl yo olye de SRO a [ki] jere deli minè yo, sa ki enkli men pa limite a sèlman sa, akizasyon deli minè tankou menas, agresyon ak bat moun, vòl, resevwa byen vòlè, ak destriksyon oswa domaj entansyonèl, mechan, oswa san rezon sou pwopriyete pèsonèl." Pou sikonstans ki mande entèvansyon tribinal pou minè, yon konvokasyon se metòd yo prefere pou mennen jèn yo devan tribinal, olye pou yo arete yo sou teren lekòl la, sof si gen rezon pou kwè jèn nan pap parèt si yo voye yon konvokasyon ba li.
Dapre Memorandòm Antant (MOU) modèl SRO a, pèsonèl distri lekòl la ak SRO yo pa dwe divilge bay yon ofisye oswa yon ajans fòs lòd, sa ki enkli ladan l fòs lòd lokal, minisipal, rejyonal, konte, eta ak federal, okenn enfòmasyon ki gen rapò ak yon elèv oswa yon manm fanmi yon elèv ki soti nan baz done yo ak lòt sistèm dosye yo, tankou: (i) estati imigrasyon; (ii) sitwayènte; (iii) katye kote li rete; (iv) relijyon; (v) orijin nasyonal; (vi) etnisite; oswa (vii) yo sispèk ki afilye ak gang, ki swadizan, oswa ki konfime, sof si sa gen rapò ak yon ensidan ilegal espesifik oswa ak yon posiblite aktivite ilegal espesifik lekòl la deja oblije rapòte. Yo ankouraje lekòl yo pou yo pataje nenpòt nouvo politik oswa pwosedi yo adopte an akò ak Lwa PROTEKSYON an, ansanm ak politik ki gen rapò ak vi prive elèv yo, ak SRO ki sou sit lekòl la.

I. [bookmark: I._Parental_Notice]Notifikasyon/Avi pou Paran
1. [bookmark: 1._Notice_to_School_Community_of_the_Pre]Notifikasyon pou Kominote Lekòl la sou Prezans Ofisye Fòs de Lòd * Lè yon lekòl konfime prezans ajan fòs de lòd k ap aplike lwa sivil
Lè gen aplikasyon lalwa sou teren lekòl la, lekòl la dwe avize paran ak gadyen elèv yo, pwofesè yo, administratè yo, ak pèsonèl lekòl la. Lekòl la dwe bay avi sa a nan yon fason ki asire konfidansyalite ak vi prive nenpòt enfòmasyon ki ka sèvi pou idantifye yon moun. Gade Pwosedi Modèl DESE yo pou yon modèl avi.
2. [bookmark: 2._Individualized_Notice_to_Parents_When]Notifikasyon Endividyèl pou Paran Lè Ofisye Fòs de Lòd Ap Chèche yon Elèv an Patikilye oswa Enfòmasyon sou Elèv sa a
Si ofisye fòs de lòd yo ap eseye kontakte yon timoun/etidyan minè oswa ap chèche enfòmasyon sou yon timoun/etidyan minè, anplwaye yo ta dwe kontakte moun kontak ki nan lekòl la epi imedyatman enfòme paran oswa gadyen legal timoun/etidyan minè a. Si etidyan an gen 18 an oswa plis, oswa li emansipe, anplwaye yo ta dwe enfòme etidyan an dirèkteman, anplis de enfòme moun kontak ki nan lekòl la. Yo ankouraje lekòl yo deziyen yon anplwaye oswa yon manm pèsonèl ki pral notifye fanmi oswa elèv yo kòm yon pati nan pwotokòl eskalasyon yo. Gade Pwosedi Modèl DESE yo pou yon modèl avi.
J. [bookmark: J._Protection_of_Personally_Identifiable]Pwoteksyon Enfòmasyon Pèsonèl ki Idantifyab
Lekòl yo pa ka divilge enfòmasyon pèsonèl ki ka idantifye yon elèv oswa yon timoun ki anba swen yo bay twazyèm pati, tankou ajan fòs lòd ak laprès, ni aloral ni alekri, sof si: lekòl la gen konsantman enfòme espesifik nan men paran oswa gadyen elèv/timoun nan (oswa elèv yo menm si yo gen omwen 18 an oswa si yo emansipe); li fèt paske gen yon Manda Jidisyè, yon Lòd Jidisyè, oswa yon Siybèn; oswa gen yon ijans sante oswa sekirite, selon dosye a. An jeneral, lekòl yo ta dwe respekte tou preferans ak enkyetid sou vi prive paran oswa gadyen yon elèv (oswa elèv la li menm si li gen omwen 18 an oswa li emansipe) an repons a demann medya yo epi, nan limit lalwa pèmèt, entèraksyon ofisye fòs de lòd ki ka enplike elèv yo.
Lekòl yo ta dwe pèmèt paran/gadyen (oswa elèv la li menm si li gen omwen 18 an oswa li emansipe) chwazi pou yo pa parèt nan enfòmasyon sou anrejistreman an. Yo ka limite tou ki enfòmasyon ki enkli nan anrejistreman an (pa egzanp, lè yo pa mete adrès ak kote timoun nan/elèv la fèt), epi limite divilgasyon an pou kominote lekòl la sèlman. Dapre lwa federal, lekòl yo oblije avize elèv yo ak fanmi yo omwen yon fwa pa ane sou ki enfòmasyon ki enkli nan anyè a, epi pèmèt paran/gadyen yo chwazi pou yo pa mete enfòmasyon nan rejis la nenpòt ki lè. Lekòl yo dwe kominike enfòmasyon sa a avèk sèvis tradiksyon oswa entèpretasyon pou paran/gadyen ki pa metrize lang Anglè a.
Si ofisye fòs de lòd ta mande enfòmasyon konfidansyèl sou pèsonèl lekòl la, lekòl la ta dwe refere ofisye yo bay depatman resous imèn li a, ki ta dwe suiv pwotokòl estanda yo.

K. [bookmark: K._Caregiver_Plans_and_Contact_Informati]Plan Moun K ap Okipe Timoun yo ak Enfòmasyon Kontak
Yo ankouraje lekòl yo pou yo etabli pwotokòl ki klè pou reyaksyon yo nan ka yon timoun/elèv oswa paran/gadyen li ta arete pa fòs de lòd. Dapre Lwa PWOTEKSYON (PROTECT Act) la, yo atann pou lekòl yo devlope yon plan pou asire enfòmasyon kontak ijans, kontak pou moun ki ka pran okipe timoun nan, ak kontak pou moun ki otorize pou vin chèche timoun nan, mete ajou pou tout elèv/timoun. Kòm yon pati nan revizyon sa a, lekòl yo dwe pèmèt paran/gadyen yo mete plis pase yon moun kòm kontak ijans. Yo ankouraje lekòl yo tou pou yo kenbe tout dokiman ki asosye yo nan dosye, tankou yon otorizasyon pou yon lòt moun k ap okipe timoun nan, yon ajan tanporè, oswa yon gadyen.

L. [bookmark: L._Visitor_Policies]Règleman sou Vizitè
Lekòl yo ta dwe adopte règleman (oswa pwosedi) alekri pou vizitè ki presize restriksyon pou vizitè yo epi ki aplike egalman pou tout vizitè—sa vle di, règleman (oswa pwosedi) pou vizitè a pa fè diferans ant ofisye fòs de lòd k ap vizite pou fè aplikasyon lwa sivil ak lòt kalite vizitè.
M. [bookmark: M._Existing_Obligations]Obligasyon ki egziste deja
Pa gen anyen nan gid sa a pa chanje obligasyon lekòl la genyen pou l konfòme l ak lwa leta ak federal yo oswa ak politik ak pwosedi ki egziste deja yo.

Pa gen anyen nan gid sa a ki entèdi koperasyon apwopriye ak otorite yo, tankou lapolis, depatman ponpye, sèvis medikal ijans, otorite pwoteksyon timoun, oswa lòt ofisyèl sekirite piblik k ap reponn a yon ijans, k ap pwoteje yon timoun kont abi oswa neglijans, oswa k ap egzèse yon otorite legal ki pa gen rapò ak aplikasyon lwa sou imigrasyon sivil. Si gen yon menas iminan pou sekirite yon timoun, yon manm pèsonèl la, yon manm fanmi, oswa yon lòt moun, lekòl la pa dwe ezite rele 9-1-1 pou jwenn asistans.

[bookmark: IV._Rights_of_a_Person_Being_Arrested/De]Dwa yon Moun k ap Sispann/Detni ak Dwa yon Temwen Genyen
I. [bookmark: A._Rights_of_the_Person_Being_Arrested_o]Dwa Moun yo Arete a oswa Detni a
Dwa pou Rete an Silans: Yon moun fòs de lòd sivil ap arete oswa kenbe, sa ki enkli ladan l ajan imigrasyon federal yo, pa oblije reponn kesyon sou estati imigrasyon li, sitwayènte li, ki kote li fèt, oswa kijan li te antre Ozetazini. Moun nan ka di, "M ap itilize dwa m pou m rete an silans," epi li ka refize pale ak ofisye fòs de lòd la jiskaske li fin pale ak yon avoka. Apati 4 septanm 2026, Lwa PROTEKSYON an entèdi ofisye fòs lòd yo poze kesyon sou estati imigrasyon oswa sitwayènte, eksepte si lalwa eta oswa federal egzije sa, oswa si sa gen rapò dirèk ak yon ofans kriminèl espesifik.

Dwa pou anboche/konsilte yon avoka: Yon moun y ap arete oswa ki arete gen dwa pou anboche/pran yon avoka epi pale avè l, men jeneralman gouvènman an pa oblije ba li youn nan pwosedi imigrasyon yo.
Dwa pou Refize Siyen Dokiman: Yon moun yo arete oswa detni gen dwa pou refize siyen dokiman (pa egzanp, renonsyasyon dwa, fòm depòtasyon volontè). Moun nan gen dwa pou li epi konprann nenpòt dokiman anvan li siyen li.
J. [bookmark: B._Rights_of_Bystanders]Dwa Moun ki sou Plas la
Dwa pou Obsève: Moun ki temwen aksyon fòs lòd sivil, sa ki enkli aplikasyon lwa imigrasyon federal, gen dwa pou yo obsève ofisye yo epi pou yo filme rankont la a yon distans rezonab, toutotan yo pa entèfere ak ofisye yo. Lwa Massachusetts pèmèt anrejistreman videyo aklè (pa an kachèt).
Dwa pou Rete an Silans: Malgre ofisye fòs de lòd yo ka poze kesyon, moun k ap obsève yo gen dwa pou yo rete an silans. Moun k ap obsève yo pa oblije reponn kesyon sou estati imigrasyon pa yo oswa estati nenpòt lòt moun. Jan nou te di sa pi wo a, apati 4 septanm 2026, Lwa PROTEKSYON an entèdi ofisye Fòs de Lòd yo poze kesyon sou estati imigrasyon oswa sitwayènte, eksepte si lòt lwa egzije sa oswa si sa gen rapò espesyalman ak yon posibibilite vyolasyon kriminèl.
[bookmark: V._Support_for_Students_and_Children]Sipò pou Elèv ak Timoun
Nou ankouraje lekòl yo pou yo ofri sipò konsèy ak travay sosyal bay elèv ak timoun k ap fè fas ak yon ogmantasyon nan enkyetid, espesyalman sa yo ki afekte pèsonèlman, ak sa yo fanmi yo ki afekte dirèkteman pa aktivite fòs lòd sivil, sa ki enkli aplikasyon lwa imigrasyon federal.
Anplis de sa, li enpòtan pou lekòl yo rete okouran epi montre sansiblite konsènan absans elèv yo ak pwoblèm konpòtman nan lekòl la. Anplwaye yo ak edikatè yo ta dwe angaje yo yon fason pwoaktif epi bati relasyon konfyan ak paran yo ak elèv yo, ofri sipò, epi fè patenarya ak fanmi yo pou adrese nenpòt enkyetid akoz de prezans oswa konpòtman ki ka parèt.
Dapre Lwa PROTEKSYON an, lekòl yo dwe devlope yon plan pou pataje règleman ak pwosedi obligatwa yo ak elèv ak fanmi ki afilye ak lekòl ou a. Nou rekòmande pou afiche materyèl sa yo sou sitwèb lekòl la ak/oswa distri eskolè a.
Li esansyèl pou tout kominikasyon ak paran ak gadyen legal ki gen rapò ak bezwen elèv yo, transpò, mete ajou kontak altènatif ak enfòmasyon annuè, pwotokòl ijans, aktivite fòs lòd, oswa lòt sijè, fèt nan lang matènèl paran/gadyen an, avèk èd yon entèprèt. Nòt pou paran yo ak kominikasyon alekri yo ta dwe ekri nan yon langaj senp otan sa pratik epi yo dwe tradui nan lang kominote lekòl ou a itilize plis la.

[bookmark: VI._Human_Resources/Labor/Union_Issues]Zafè Resous Imèn/Travay/Sendika
Anplwaye yo ankouraje pou yo soulve nenpòt enkyetid konsènan anplwa oswa travay sou entèraksyon ak ofisye fòs lòd k ap aplike lwa sivil, enkli aplikasyon lwa imigrasyon federal, ak ekip resous imèn yo oswa reprezantan sendika yo, respektivman. Kesyon sa yo ka enkli kesyon sou direktiv sa a ak politik oswa pwosedi ki gen rapò avè l, oswa kesyon jeneral sou sitiyasyon pèsonèl ki gen rapò ak aplikasyon lwa sivil.
Anplwaye yo ankouraje pou yo revize resous ki nan Seksyon VIII (Resous Adisyonèl pou Lekòl yo) pou plis enfòmasyon tou.
[bookmark: VII._Trainings_Regarding_Interactions_wi]Fòmasyon Konsènan Entèraksyon ak Ofisye Fòs de Lòd Sivil
Yo ankouraje lekòl yo pou yo fè fòmasyon sou egzijans Lwa PROTEC PROTEKSYON an, rekòmandasyon ki nan gid sa a, ak nenpòt politik oswa pwosedi ki gen rapò ak sa lekòl la oswa distri a adopte pou sipòte sekirite sou teren lekòl la pou tout elèv ak anplwaye, kèlkeswa orijin nasyonal yo oswa estati imigrasyon yo. Rapèl pou anplwaye yo ak pèsonèl la sou pwotokòl eskalasyon se souvan pi bon pratik nan ka sa a. DESE, an konsiltasyon ak EOE, Biwo Massachusetts pou Refijye ak Imigran, ak Biwo Avoka Jeneral Massachusetts, pral devlope yon modèl fòmasyon ki enkli eleman gid sa a, ansanm ak Modèl Politik ak Modèl Pwosedi li yo, ke komite lekòl yo, lekòl kolaboratif yo, ak konsèy administratè lekòl charta yo ka bay anplwaye yo.
[bookmark: VIII._Additional_Resources_for_Schools]Resous Siplemantè pou Lekòl yo
Biwo Avoka Jeneral Massachusetts, Biwo Massachusetts pou Refijye ak Imigran, ak DESE kreye resous sa yo pou piblik la ka aprann plis sou dwa yo. Nou ankouraje manm kominote lekòl la pou revize resous sa yo, epi nou sijere pou lekòl yo konsidere afiche oswa distribye resous sa yo bay elèv/timoun, fanmi, ak anplwaye/pèsonèl.
· Avoka Jeneral Massachusetts: Resous pou Imigran nan Massachusetts
· Biwo Massachusetts pou Refijye ak Imigran: Zouti Resous pou Kominote a
· Gid Avoka Jeneral Massachusetts la: KONN DWA W: Egzekisyon/Ranfòsman ICE Yon Gid Mizajou pou Imigran, Fanmi, ak Kominote (disponib an Espanyòl, Pòtigè, Kreyòl Ayisyen, Chinwa, Vyetnamyen)
· Gid Avoka Jeneral Massachusetts: Enfòmasyon Jeneral pou Founisè Sèvis Massachusetts Konsènan Egzekisyon Lwa sou Imigrasyon (disponib an Espayòl, Pòtigè, Kreyòl Ayisyen, Chinwa, Vyetnamyen)
· Gid Avoka Jeneral Massachusetts: Obligasyon Lekòl K-12 pou Pwoteje Elèv yo ak Enfòmasyon yo
· Flayè Avoka Jeneral Massachusetts: Dwa Elèv Imigran pou Ale Lekòl: Yon Gid pou Fanmi (disponib an Espanyòl, pòtigè, Kreyòl Ayisyen, vyetnamyen, chinwa)

· Flayè Avoka Jeneral Massachusetts: Lekòl K-12 sou Pwoteksyon pou Elèv yo ak Enfòmasyon yo
· Gid Planifikasyon Ijans pou Paran ki gen Estati Imigrasyon Ensekirite
Estati (disponib an Espanyòl, Pòtigè, Kreyòl Ayisyen, Chinwa Senplifye)
· Feyè Enfòmasyon sou Planifikasyon pou Ijans pou Paran ki gen Estati Imigrasyon Ensekirite (disponib an Espayòl, Pòtigè, Kreyòl Ayisyen, Chinwa Senplifye)
· Avètisman Pwokirè Jeneral la Konsènan Aksè Egal pou Tout Elèv nan Edikasyon Piblik Kèlkeswa Estati Imigrasyon yo (disponib an Espanyòl, Pòtigè, Arab)
· Defann Dwa Elèv Imigran pou Enskri nan Lekòl: Gid pou Komite Lekòl ak Distri yo
· Defann Dwa Elèv Imigran pou Enskri nan Lekòl: Gid pou Fanmi ak Elèv (disponib an Chinwa, Kreyòl Ayisyen, Pòtigè, Espayòl, Vyetnamyen)

ANNÈKS A
Egzanp yon Manda Jidisyè ak Manda Administratif
Figi 1: Sa W ap Gade Anba a Se Yon Manda Jidisyè Tribinal Leta
[image: Sample state judicial warrants and administrative warrants]

ANÈKS A
Yon Echantiyon/Egzanp Manda Jidisyè ak Manda Administratif


Figi 2: Manda pou Fè Fouy Jidisyè Tribinal Federal (agòch) & Manda Administratif ICE (adwat)
[image: Sample federal judicial warrants and administrative warrants]

APPLICATION FOR SEARCH WARRANT TRIAL COURT OF MASSACHUSETTS

GL.c.276.§§ 17

Trooper. Massachusetts State Police

NAME OF APPLICANT SUPERIOR COURT DEPT.
ESSEX DIVISION
POSITION OF APPLICANT 'SEARCH WARRANT DOCKET NUMBER

X

X

1. the undersigned APPLICANT, being duly sworn, depose and say that:

1. | have the following information based upon the attached affidavit(s), consisting of a total of 77 pages, which
is (are) incorporated herein by reference.

Based upon this information, there is PROBABLE CAUSE to believe that the property decribed below:

has been stolen, embezzled, or obtained by false pretenses.

is intended for use or has been used as the means of committing a crime.
has been concealed to prevent a crime from being discovered.

is unlawfully possessed or concealed for an unlawful purpose.

is evidence of a crime or is evidence of criminal activity.

other (specify):

3. lam seeking the issuance of a warrant to search for the following property (describe the property to be
searched for as particularly as possible):
See Addendum A, which s incorporated herein by reference.

4. Based upon this information, there is also probable cause to believe that the property may be found (check
as many as apply):

at (identify the exact location or description of the place(s) to be searched):

lace where the property was taken.

The officer executing s warvars. oe am offices present d ing the execution of the waerars, must prepare an
vemtory s recpared by L and proempty returm the warrant sed imventory o LnAed States Magrsvase fudge

3 1fld that kmedinse 2o icatbons may Iave s adverse result isted In 18 U.S.C. § 2705 (excepe for delay
o wial). s suthorize the officer execvting this warTant 15 Selay Potice 10 the perscn who, or whase property. will be
Searched or seized fomech o epprepace hes | Ofor 4oyt e coveed 90

umti, the fact untifying. the lter specific date of -

Dt st e ety S ir 2SS Q{}‘,}\q B

p=ar=—4

Citysndsime:  SanOiege. Cattomia o0, it 1. Barkch. 1.5 Magauate Judge

US. DEPARTMENT OF HOMELAND SECURITY  Warrant for Arrest of Alien

File No.
Date:
To:  Any immigration officer authorized pursuant to sections 236 and 287 of the
Immigration and Nationality Act and part 287 of title 8, Code of Federal
Regulations, to serve warrant: of arrest for immigration violations

Thave determined that there is probable cause to believe that
i removable from the United States. This desermination is based upon:

00 the execution of 3 charging document to initiate removal against the subject;
O the pendency of cagoing removal proceedings against

O the failure to establish admissibility subsequent to
O biometric confimmation of the subject's idensi of federal
databases that affirmatively indicate. by 10 other reliable
information, that the subject eitber lacks ‘or notwithstanding uch statas
is removable under U.S. immigration

immigration officer and/or other

igmsme of Aubored Tmmmpanos Ofices)

Primeed Yame 24 Trie of Awberized I prasion Ofces)

Certificate of Service

Thereby certify that the Warrant for Amest of Alien was served by me at

on en. and the contents of this
e ot ABe) e ot Service)

notice were read to him or her in the language.

azoe 254 Sigaatre of Officer oz o Nuaber of Teswiprwies G sppiscabin)





